**A szavazás szabályai a Közösen Kukkóniáért projekt legjobb pályázatának kiválasztásához**

**A verseny szervezője:**

név: KUKKONIA polgári társulás

székhely: Štúr utca 1090/7, 929 01 Dunaszerdahely

IČO: 42 29 88 06

DIČ:202410785

bejegyezve a Szlovák Köztársaság Belügyminisztériumának polgári egyesületekről vezetett nyilvántartásában a VVS / 1-900 / 90-43877 szám alatt

(a továbbiakban „a verseny szervezője”).

**A verseny elnevezése:** Közösen Kukkoniáért

**A verseny helyszíne:** A verseny a Szlovák Köztársaság területén zajlik, a [www.kukkonia.sk](http://www.kukkonia.sk) weboldalán (a továbbiakban „a verseny helyszíne”).

**A verseny időtartama:**  
A verseny 2019. október 8., 9:00-tól 2019. november 7., 15:00-ig tart.

**A versenyben való részvétel feltételei:**

A szervezőbizottság három projektet választott ki a versenyre, amelyeket a szavazók támogathatnak szavazataikkal, kiválasztva a Közösen Kukkóniáért nyertes pályázatát. A szavazásba csak a Szlovák Köztársaság területén vagy az EU-ban élő, 18 évnél idősebb személyek kapcsolódhatnak be.

**A szavazás szabályai és a nyertes pályázat kiválasztásának módja:**

A verseny szervezője közzéteszi a szavazásra való felhívást a www.kukkonia.sk weboldalon és a Facebook profiljában, hogy az emberek az általuk legjobbnak ítélt pályázatra adhassák szavazatukat.

A szavazás és a meghatalmazás céljából a következő személyes adatokat megadása szükséges: keresztnév, vezetéknév, e-mail cím, város, születési dátum, telefonszám.

Ha beleegyezik abba, hogy a Kukkonia PT hírlevelet küldjön önnek, a következő személyes adatokra van szükség: keresztnév, vezetéknév, e-mail cím, város, születési dátum, telefonszám.

A szavazó személy beleegyezik az FC DAC 1904 Dunaszerdahely hírleveleinek fogadásába, valamint a személyes adatok fentebb felsorolt célokra való feldolgozásába.

Minden személy csak egyetlen alkalommal szavazhat.

A verseny győztese az a pályázat, amely a legtöbb szavazatot kapja a verseny végéig, 2019. november 7-ig, 15:00 óráig.

A győztes pályázat jutalma: a Kukkonia polgári társulás anyagi támogatása.

A szavazásban való részvétellel a szavazó tudomásul veszi ezeket a szabályokat, és vállalja, hogy teljes mértékben betartja azokat.

**Eredményhirdetés:**

A verseny 2019. november 7-én, 15:00-kor zárul. A győztes a [www.kukkonia.sk](http://www.kukkonia.sk) weboldalon kerül kihirdetésre.

**A verseny további feltételei:**

A verseny szervezője a verseny ideje alatt megváltoztathatja a versenyszabályokat, lerövidítheti, elhalaszthatja, felfüggesztheti vagy teljes mértékben megszüntetheti a versenyt. Az aktuális versenyszabályok mindig elérhetőek lesznek a www.kukkonia.sk weboldalon.

A szavazásban való részvételt és a verseny kimenetelét nem lehet jogi úton érvényesíteni, sem befolyásolni. A verseny lefolyására vonatkozó kifogásokat a verseny lezárásától számított 3 munkanapon belül írásban el lehet küldeni a szervezőnek a jelen szabályzatban feltüntetett postai címre. A később benyújtott ellenvetések már nem kerülnek elbírálásra.

Azok a személyek, akik nem felelnek meg a fentebb említett feltételeknek, vagy akik megsértik a szabályokat (pl. kétszeresen vesznek részt a szavazásban), nem jogosultak a szavazásra. Ha kiderül, hogy egy ilyen személy részt vett a szavazásban, tehát megsértette a szavazásra vonatkozó szabályokat, szavazatai érvénytelenek lesznek.

A verseny szervezője nem vállal felelősséget a szavazásban való részvétellel kapcsolatos technikai problémákért (különös tekintettel az internetes hálózat funkcionalitására).

Dunaszerdahely, 2019. 09. 13.